Byrettens kendelse stadfæstes, i sag om tilbagebetaling af á conto betalinger for varme og vand. I sagsomkostninger skal kærende betale 1.250 kr. til indkærede
Ret: Vestre Landsret (2. instans)
Faggruppe: Civilsag — Boligretssag småsag
Sagsemner: Lejeret;
Retspleje og civilproces;

/

VESTRE LANDSRET
KENDELSE

afsagt den 7. august 2019

Sag BS-1844/2019-VLR
(14. afdeling)

Landsdommerne Erik P. Bentzen, John Lundum og Mona B. Andersen (kst.) be-
handlede sagen.

Kærende, tidligere Sagsøger
(advokat Johannes Clausager Dalgaard)

mod

Indkærede, tidligere Sagsøgte
(advokat Nicolai Kryger)

I dom af 15. oktober 2018 har Retten i Esbjerg den 15. oktober 2018 (sag BS-
722/2018-ESB) bestemt, at Indkærede, tidligere Sagsøgte inden 14 dage skal
betale 3.400 kr. i sagsomkostninger til Kærende, tidligere Sagsøger.

Kærende, tidligere Sagsøger har med tilladelse fra Procesbevillingsnævnet kæret
afgørel-sen med påstand om, at Indkærede, tidligere Sagsøgte skal betale 15.000
kr. med tillæg af moms i sagsomkostninger for sagens behandling i byretten. Til
støtte for på-standen har Kærende, tidligere Sagsøger navnlig anført, at sagen
ikke har været behandlet som en småsag efter retsplejelovens kapitel 39, og det
dermed fra rettens side er besluttet, at sagen skulle behandles efter
retsplejelovens almindelige regler for civile sager.

Indkærede, tidligere Sagsøgte har i meddelelser af 9. april, 10. april og 19. juni
2019 anført, at retten ikke har afsagt kendelse om, at sagen ikke skulle behandles
efter rets-plejelovens kapitel 39. Parterne har heller ikke indgået aftale herom, og
ud-gangspunktet om småsagsbehandling er dermed ikke fraveget.



/

2

Byretten har oplyst, at sagen har været behandlet uden retsmøder og er blevet
forligt inden hovedforhandlingen. Retten har ved sagsomkostningsafgørelsen
lagt til grund, at sagen blev behandlet efter reglerne i retsplejelovens kapitel 39.

Landsrettens begrundelse og resultat
Sagen vedrører prøvelse af huslejenævnets afgørelse af 6. november 2017. Det
fremgår ikke af byrettens dom, at sagen har været behandlet efter reglerne i
retsplejelovens kapitel 39, jf. retsplejelovens § 407, stk. 2. Sagen, der var beram-
met til hovedforhandling den 16. oktober 2018, blev afsluttet den 11. oktober
2018 ved Indkæredes, tidligere Sagsøgte meddelelse om, at hun tog bekræftende
til genmæ-le over for Kærendes, tidligere Sagsøger påstand.

Efter sagens oplysninger kan det vedrørende sagens forberedelse lægges til
grund, at begge parter har været repræsenteret ved advokat. Begge parters ad-
vokater har udarbejdet flere processkrifter, herunder påstandsdokument. Ret-ten
har ikke udarbejdet en fortegnelse efter retsplejelovens § 406, stk. 5. Ingen af
parterne har anmodet om, at sagen blev løftet ud af småsagsprocessen i medfør
af retsplejelovens § 402, stk. 1.

Byretssager, herunder boligretssager om krav, der har økonomisk værdi af højst
50.000 kr., behandles efter retsplejelovens kapitel 39 om behandling af sager om
mindre krav, jf. retsplejelovens § 400, stk. 1, nr. 1, medmindre retten efter an-
modning fra en part eller af egen drift bestemmer, at sagen skal løftes ud af
småsagsprocessen jf. retsplejelovens § 402, stk. 1.

Under de foreliggende omstændigheder, herunder sagens karakter og dens ret-
lige og faktiske spørgsmål, finder landsretten, at den omstændighed, at byretten
har fundet det forsvarligt at behandle sagen, hvor begge parter er repræsenteret
af advokat, uden udarbejdelse af en fortegnelse efter retsplejelovens § 406, stk.
5, og det forhold, at retten har fastsat frister for indlevering af processkrifter, an-
givelse af tidsforbrug og påstandsdokument, ikke kan tages som udtryk for, at
retten har bestemt, at sagen skulle løftes ud af småsagsprocessen i medfør af
retsplejelovens § 402, stk. 1.

Ifølge forarbejderne til retsplejelovens kapitel 39 er småsagsprocessen indrettet
på en sådan måde, at parterne ikke har behov for advokatbistand under sagens
forberedelse. Det må anses for at være uden betydning for spørgsmålet om stør-
relsen af de tilkendte sagsomkostninger, om sagen er anlagt med henblik på
inddrivelse af et krav eller for at få efterprøvet en nævnsafgørelse, der har fast-
slået en betalingsforpligtelse. I sådanne sager, der afsluttes inden hovedfor-
handlingen, og hvor der ikke foreligger særlige omstændigheder, kan dækning af
sagsøgerens udgifter til advokatbistand til udarbejdelse af stævning og evt.



/

3

bistand under sagens forberedelse fastsættes med udgangspunkt i de vejleden-de
takster for dækning af bistand til indlevering af betalingspåkrav.

Landsretten stadfæster derfor byrettens fastsættelse af sagsomkostningerne til
3.400 kr.

Efter sagens udfald skal Kærende, tidligere Sagsøger i sagsomkostninger for
landsretten betale 1.250 kr. inkl. moms til Indkærede, tidligere Sagsøgte.

THI BESTEMMES:

Byrettens kendelse stadfæstes.

I sagsomkostninger for landsretten skal Kærende, tidligere Sagsøger inden 14
dage betale 1.250 kr. til Indkærede, tidligere Sagsøgte. Beløbet forrentes efter
rentelovens § 8 a.



/